Държавен вестник, бр. 37, 2025 г., стр. 27

БРОЙ  37	
Д Ъ Р Ж А В Е Н  В Е С Т Н И К 	
СТР.  27   
низиран надзор на Съюза/ЕИП от компе­
тентни органи в съответствие с Директива 
2013/36/ЕС и Регламент (ЕС) № 575/2013, в 
това число клонове, установени в държави 
членки, чиято парична единица е еврото, на 
институции, учредени извън ЕИП. За целите 
на оценяване на допустимостта за участие в 
операции по паричната политика на Евросис­
темата нехармонизираният надзор се счита за 
отговарящ на стандарти, съпоставими с тези 
на хармонизиран надзор на Съюза/ЕИП от 
компетентни органи в съответствие с Дирек­
тива 2013/36/ЕС и Регламент (ЕС) № 575/2013, 
ако съответните стандарти „Базел III“, приети 
от Базелския комитет за банков надзор, се 
считат за приложени в надзорния режим на 
дадена юрисдикция;
3. те са финансово стабилни според оценка 
на финансовата стабилност, извършена от БНБ 
въз основа на информацията и критериите, 
посочени в приложение № 2 към настоящата 
наредба;
4. те изпълняват всички оперативни изиск­
вания, приети от БНБ или от ЕЦБ, по отноше­
ние на конкретния инструмент или операция.
(3) За избора на контрагенти за операциите 
на открития пазар, извършвани чрез бързи 
тръжни процедури, се прилагат критериите, 
описани в приложение № 3 към настоящата 
наредба.
Предоставяне на достъп до операциите на 
паричната политика на Евросистемата
Чл. 4. (1) Институция, установена в Бъл­
гария, която желае да участва в операциите 
на паричната политика на Евросистемата, 
подава заявление за допускане като контрагент 
по паричната политика на Евросистемата до 
подуправителя, ръководещ управление „Еми­
сионно“, по образец, съгласно приложение 
№ 1 към настоящата наредба. Заявлението 
се подписва от лицата, упълномощени да 
представляват институцията.
(2) В срок до 14 дни от получаването на 
заявлението и всички необходими документи 
БНБ извършва проучване за съответствие на 
институцията с критериите за допустимост, 
установени в чл. 3, ал. 2, и дава отговор на 
институцията заявител по заявлението за 
допускане като контрагент по парична по­
литика на БНБ.
(3) При извършване на проучването по 
ал. 2 БНБ може да изиска от институцията 
заявител или от друга централна банка пре­
доставянето на допълнителни документи или 
информация, които да удостоверят спазването 
на критериите за допустимост. За времето на 
предоставяне на допълнително изисканите 
документи срокът по ал. 2 спира да тече.
(4) Българската народна банка предоставя 
достъп до операциите на паричната политика 
на Евросистемата, ако институцията заявител 
е представила всички изискуеми сведения и 
документи, в случай че са изискани такива, 
и ако по преценка на БНБ институцията зая­
вител отговаря на критериите за допустимост 
по чл. 3, ал. 2.
(5) Българската народна банка не пре­
доставя достъп на институцията заявител до 
операциите на паричната политика на Евросис­
темата, ако по преценка на БНБ институцията 
не отговаря на критериите за допустимост по 
чл. 3, ал. 2 или ако не е представила изискани 
документи, ако те са неверни или с противо­
речиво съдържание или ако не са изпълнени 
други изисквания на приложими актове на 
Европейската централна банка.
(6) Предоставянето на достъп, съответно 
отказът за предоставяне на достъп, се из­
вършва от подуправителя на БНБ, ръководещ 
управление „Емисионно“, след консултация 
с управление „Банков надзор“ и управление 
„Банково“.
(7) В случай че БНБ не предостави достъп 
на институцията заявител, при промяна на 
обстоятелствата, въз основа на които не е 
предоставен достъпът, институцията може да 
подаде ново заявление за допускане.
Договор за участие в операциите по парич­
на политика
Чл. 5. (1) За предоставяне на достъп до 
операциите на паричната политика на Ев­
росистемата БНБ и съответният заявител 
сключват рамков договор, с който заявителят 
приема и се съгласява да прилага Общите 
условия на БНБ.
(2) В случай на изменения в рамката на 
паричната политика на Евросистемата и/или 
в Общите условия на БНБ, БНБ уведомява 
контрагентите си за това, като посочва и 
момента, в който тези изменения влизат в 
сила и се прилагат между страните.
Деноминация на плащанията
Чл. 6. Всички плащания, свързани с опе­
рациите по паричната политика на Евросис­
темата, различни от плащанията в чуждес­
транна валута по споразумения за валутни 
суапове за целите на паричната политика, се 
извършват в евро.
Прекратяване при неизпълнение
Чл. 7. В случай на неизпълнение от страна 
на контрагент по някоя от сделките, склю­
чена на основание рамковия договор между 
БНБ и контрагента, БНБ може предсрочно да 
прекрати всички неприключени сделки между 
тях и да събере вземанията си (включително 
чрез нетиране).
Уведомления и други съобщения
Чл. 8. (1) Всички уведомления или други 
съобщения между БНБ и контрагентите по 
парична политика се осъществяват в писмена